《度岭仍用前题壁韵》
明代·李孙宸

秋色苍茫万里开，长途匹马重迟回。乡心回首无梅寄，客思冯迟见雁来。

秦帝凿馀通贡道，陆郎归后有朝台。山花山鸟如相识，未负临风独举杯。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。